|  |
| --- |
| A BME mellett működő Pro Progressio Alapítvány a B.Braun Medical  Kft.,  a 77 Elektronika Kft. és a  Morgan Stanley Magyarország Kft. támogatásával Pécsi Eszterről,   az első magyar mérnöknőről elnevezett, **1-1  millió Ft-os pénzjutalommal járó tanári díj pályázatot hirdet meg a 2024. évre.** |

A díj alapításával és a díj elnevezésével az alapítvány elismerésben szeretné részesíteni azokat a kiemelkedő középiskolai pedagógusokat, akiknek meghatározó szerepük van tanítványaik  pályaválasztásában és egyetemi tanulmányokra történő felkészítésében, valamint ösztönözni és bátorítani kívánja a középiskolás lányokat a műszaki és természettudományi pályák választására, példaképül állítva számukra Pécsi Eszter életútját.

A 2024. évi Pécsi Eszter tanári díj elnyerésére gimnáziumok és szakgimnáziumok - technikumok – természettudományokat oktató tanárai pályázhatnak, olyan, legfeljebb 55 éves  matematika-, fizika-, biológia-, kémia-, informatika szakos **tanárnők , tanárok**akik közreműködnek a diákok motivációjának erősítését szolgáló rendezvények szervezésében, akiknek tanítványai közül többen tettek emelt szintű érettségit, és/vagy sikerrel szerepeltek megyei, országos és nemzetközi középiskolai tanulmányi versenyeken, az  Országos Tudományos és Innovációs Olimpián   és 2019-2023 között több diákjuk is volt, akik érettségi után műszaki vagy természettudományi szakon folytatták felsőfokú tanulmányaikat.

A pályázatok beadási határideje 2024. május 31., a díjazásban részesülő pedagógusok száma max. 10 fő.

A [pályázati felhívás](https://proprogressio.hu/wp-content/uploads/2024/04/pecsi_eszter_palyazati_felhivas_final_vegleges.pdf) elérhető itt: <https://proprogressio.hu/pecsi-eszter-tanari-dij-2/>